Република Србија

Oпштина Ивањица

Општинска управа

Одељење за инспекцијске послове

Број: 501- 5/2021-08

Датум: 01.03.2021.

И В А Њ И Ц А

И З В Е Ш Т А Ј

О РАДУ ЗА 2020. ГОДИНУ

-Инспекција за заштиту животне средине-

На основу члана 44. Закона о инспекцијском надзору („Службени гласник РС“ број 36/15, 44/18-други закон и 95/18), Инспектор за заштиту животне средине Општинске управе општине Ивањица подноси Извештај о раду за 2020. годину.

**1. Број спречених или битно умањених вероватних настанака штетних последица по законом заштићена добра, права и интересе (превентивно деловање инспекције)**

Инспекција за заштиту животне средине је током 2020. године у поступку вршења инспекцијских надзора, по захтевима надзираних субјеката, редовно и детаљно информисала надзиране субјекте везано за примену одредби закона из области заштите животне средине и подзаконских аката и у случају ненадлежности упућивала надзиране субјекте на надлежне органе.

Инспекција за заштиту животне средине је, у 2020. години, приликом вршења инспекцијског надзора едуковала надзиране субјекте у вези примене прописа, у оквиру своје надлежности, па тако превентивно деловала у циљу ефикасније примене закона и других прописа

У 2020. години није било превентивних превентивних инспекцијских надзора, ни службених саветодавних посета, са циљем предузимања превентивних мера и других активности усмерених ка подстицању и подржавању законитости и безбедности пословања и поступања у спречавању настанка штетних последица по животну средину. Разлог томе је што није било захтева надзираних субјеката за вршењем истих.

**2. Обавештавање јавности, пружање стручне и саветодавне подршке надзираним субјектима**

У 2020. години није било превентивних превентивних инспекцијских надзора, ни службених саветодавних посета, са циљем предузимања превентивних мера и других активности усмерених ка подстицању и подржавању законитости и безбедности пословања и поступања у спречавању настанка штетних последица по животну средину. Разлог томе је што није било захтева надзираних субјеката за вршењем истих.

Инспекција за заштиту животне средине је у 2020. години је обавештавала јавност о своме раду, достављала одговоре на питања грађана, новинара и невладиних организација и давала изјаве за медије.

**3. Ниво усклађености пословања и поступања надзираних субјеката са законом и другим прописом, који се мери помоћу контролних листи**

Редовни инспекцијски надзори вршени су са издатим налозима за инспекцијски надзор и надзирани субјекти су о планираним инспекцијским надзорима обавештавани у складу са одредбама Закона о инспекцијском надзору. У току вршења редовних инспекцијских надзора ниво усклађености пословања и поступања надзираних субјеката са законом и другим прописима мерио се помоћу контролних листи и алата за процену ризика.

Контролне листе су преузете из апликације Министарства заштите животне средине, Сектор за заштиту животне средине су објављене на интернет страници.

У 2020. години извршено је укупно 69 инспекцијских надзора од тога 37 редовних инспекцијских надзора, 5 ванредних инспекцијских надзора, и то 1 ванредни утврђујући инспекцијска надзора и 4 ванредна инспекцијска надзора по пријавама и 10 контролних инспекцијских надзора.

**4. Број откривених и отклоњених или битно умањених насталих штетних последица по законом заштићена добра, права и интересе (корективно деловање инспекције)**

Током 2020. године инспектор за заштиту животне средине поступао је у складу са својим правима, дужностима и овлашћењима. У случајевима у којима је на основу утврђеног чињеничног стања утврдила незаконитости,сачињавала записник са изреченим мерама за отклањање незаконитости. У случају када надзирани субјект не поступи по наложеним мерама из записника, донета су решења са наређеним или наложеним мерама надзираним субјектима за спровођење мера заштите животне средине, сагласно прописима из области заштите животне средине.

У извештајном периоду код 9 надзираних субјекта је откривено незаконито пословање и поступање којима су записником наложене мере за отклањање незаконитости и то: 5 у области заштите ваздуха, 3 у области управљања отпадом, 1 у области заштите од буке и 1 у области спровођења мера из студије процене утицаја.Из области заштите од ваздуха донета су 2 решења којима је надзираним субјектима наложено да техничким и другим мера емисију загађујућих материја сведу на дозвољени ниво. Из области управљања отпадом донето је 1 решење којим је надзираном субјекту наложено да неопасан отпад преда оператеру који има дозволу за управљање отпадаом. Из области заштите од буке донето је1 решење о забрани коришћења извора буке.

**5. Број утврђених нерегистрованих субјеката и мере спроводене према њима**

У 2020. години по пријави телефонским путем, због аерозагађења које поричу обављањем технолошког поступка производње ћумура, инспектор за заштиту животне средине је затекао 1 нерегистрованог субјекта који се баве производњом и прометом ћумура, а није регистрован код Агенције за привредне регистре, инспектор за заштиту животне средине је поступио у складу са чланом 30. Закона о инспекцијском надзору („Сл. глсник РС“, бр. 36/2015) и одмах је обавестио пореску и тржишну инспекцију.

**6. Мере предузете ради уједначавања праксе инспекцијског надзора и њихово дејство**

За све области инспекцијског надзора су направљене контролне листе и исте су објављене на сајту општине Ивањица. Инспектор за заштиту животне средине према свим надзираним субјектима је поступао на исти начин у складу са Законима који се примењују. У циљу уједначавања праксе инспекцијског надзора размењивана су искуства са инспекторима других општина и републичким инспекторима заштите животне средине.

**7. Остварење плана и ваљаности планирања инспекцијског надзора, нарочито о односу редовних и ванредних инспекцијских надзора**

Полазећи од обавезе која проистиче из члана 10. Закона о инспекцијском надзору, сачињен је Годишњи план инспекцијских надзора инспекције за заштиту животне средине за 2020. годину, који је одобрен од стране Министарстава заштите животне средине. Редовни инспекцијски надзори вршили су се према контролним листама, уз коришћење алата за процену ризика, објављених на интернет страни Ивањице.

У складу са наведеним планом инспекцијских надзора, инспектор је поред редовних, обављао и ванредне инспекцијске надзоре, по пријавама грађана или захтевима надзираних субјеката. Реализација Плана Инспекције за заштиту животне средине за 2020. годину, реализован је у обиму 53,62%, у односу на планиране редовне инспекцијске надзоре. Годишњи план редовних инспекцијских надзора није било могуће реализовати у пуном обиму из разлога што је у мају месецу општину Ивањица задесила елементарна непогода -'полава када је велики број надзираних субјеката био поплављен са великим штетама на опреми и урежђајима због чега известан период нису обављали делатност.Такође и због избијања пандемије корона вируса и епидемиолошке ситуације на територији општине Ивањица неки привредни субјекти су привремено одјавили обављање делатности, а неки нису могли да обаве мерења емисија загађујућих материја у ваздух у првој половини године, јер лабораторије нису радиле, угоститељски објекти су радили са ограниченим радним временом због чега није било потребе за планираним редовним инспекцијским надзором у области заштите од буке.

Број редовних инспекцијских надзора у 2020. години: 37

Број ванредних инспекцијских надзора у 2020. години:5

Број контролних инспекцијских надзора у 2020. години: 10

Број допунскух инспекцијских надзора у 202'0. години: 0

Број превентивних инспекцијских надзора у 2020. години: 0

Број инспекцијских надзора код нерегистрованих субјеката у 2020. години: 1

У току 2020. године обим ванредних инспекцијских надзора, у односу на укупан број обављених инспекцијских надзора, Одељења за контролу индустријских објеката износио је 7,81%.

**8. Ниво координације инспекцијског надзора са инспекцијским надзором кога врше друге инспекције**

Инспекција за заштиту животне средине није вршила редовне заједничке инспекцијске надзоре са другим инспекцијама, али је у усменом, а по потреби и писменом контакту са другим инспекцијама ради размене информација и консултација ради унапређења инспекцијског надзора.

Инспекција заштите животне средине је извршила два ванредна заједничка инспекцијска надзора са тржишном инспекцијом код нерегистрованих субјеката производње ћумура о и 4 ванредна инспекцијска надзора са републичком инспекцијом за заштиту животне средине.

**9. Материјални, технички и кадровски ресурсими које је инспекција користила у вршењу инспекцијског надзора и мере у циљу делотворне употребе ресурса инспекције и резултати предузетих мера**

Инспектор заштите животне средине користи једно моторно возило заједно са комуналном, просветном, грађевинском и саобраћајном инспекцијом. За рад у канцеларији инспектор за заштиту животне средине има компјутер)много је спор и теско отвара фолдере), штампач у сусеној канцеларији.. Инспектору је додељен и мобилни телефон,а фотоапарат користи заједно са осталим инспекторима.

**10. Придржавању рокова прописаних за поступање инспекције**

Инспекција за заштиту животне средине у 2020. години придржавала се прописаних рокова у смислу инспекцијског надзора, издавања решења и других аката, у складу са прописима на снази.

**11. Законитости управних аката донетих у инспекцијском надзору**

Инспектор за заштиту животне средине, спроводећи одредбе закона из области заштите животне средине, у току инспекцијског надзирано сваком извршеном прегледу и радњама саставио је записник и један примерак доставио надзираном субјекту. Надзирани субјекти нису имали примедбе ни на један записник састављен у 2020.години од стране ове инспекције.

Није било жалби па самим тим ни другостепених поступака ни управних спорова.

**12. Поступање у решавању приговора и притужби на рад инспекције**

У 2020. години није поднета ниједна притужба на рад инспектора за заштиту животне средине.

**13. Програми стручног усавршавања које су похађали инспектори**

Инспектор заштите животне средине у 2020. Години није присуствовао семинарима

**14. Иницијативе за измене и допуне закона и других прописа**

Није било.

**15. Мере и провере предузете у циљу потпуности и ажурности података у информационом систему**

Током 2020. године Инспекција за заштиту животне средине редовно је ажурирана интерну базу података о извршеним пословима из области своје надлежности. Инспекција за заштиту животне средине не располаже сопственим информационим системом и у свом раду није започела са коришћењем јединственог функционалног софтверског решења еИнспектор за вођење Евиденција о инспекцијском надзору и Регистар података о инспекцијском надзору сагласно одредбама члана 43. Закона о инспекцијском надзору. Инспектор у раду примењује одредбе Закона општем управном поступку ("Сл.гласник РС", бр. 18/2016 и 95/2018-аутентично тумачење) и прибавља податке од значаја за инспекцијски надзор о којима се води службена евиденција (АПР решења, дозволе о управљању отпадом, податке од Агенције за заштиту животне средине и сл.).

**16. Стање у области извршавања поверених послова инспекцијског надзора**

**17. Исходи поступања правосудних органа по захтевима за покретање прекршајног поступка, пријавама за привредни преступ и кривичним пријавама које је поднела инспекција**

У току 2020. године нису подношене прекршајне пријаве ни кривичне пријаве.

**РАДНИ ЦИЉЕВИ И ЗБИРНИ ПРИКАЗ О ИЗВРШАВАЊУ**

Радни циљеви инспектора за заштиту животне средине утврђени су по одређеним областима и наведени по значају, и то:

1.Да обави минимално 3 (три) редовна инспекцијских надзора месечно, у различитим областима. Да обавља ванредне, допунске, мешовите и контролне инспекцијске надзоре, у различитим областима, у складу са законом. Да врши превентивно деловање и даје стручну саветодавну подршку, на захтев надзираног субјекта. Израђује записнике, доноси решења и закључке, и да их доставља надзираном субјекту у законом прописаном року. Подноси захтеве за покретање прекршајног поступка, пријаве за привредни преступ и кривичне пријаве, у складу са законом.

2. Изради базу података надзираних субјеката који подлежу инспекцијском надзору, са назначеним областима надзора.

3. Ради канцеларијску администрацију (ажурно вођење референтне свеске, архивирање предмета, обрада путних налога, захтеви за одобрења за одржавање возила...) у сагласности са канцеларијским пословањем

Инспекција за заштиту животне средине у 2020. години остварила је следеће збирне резултате:

Укупан број инспекцијских надзора .....42

Редовни инспекцијских надзора 37

Ванредних инспекцијских надзора,,,,,,,,5

Контролних инспекцијских надзора ......10

Укупно записника.............................. 52

Укупан број записника са изреченим мерама.. 10

Донетих решења ...................................................5

Инспектор заштите животне средине

Лидија Ристић